

PROJEKTS uz 17.04.2023.

domē: 26.04.2023.

sagatavotājs: Annija Dukāte

ziņotājs: Annija Dukāte

LĒMUMS

Ādažos, Ādažu novadā

2023.gada 26.aprīlī **Nr.**«DOKREGNUMURS»

**Par vienošanās slēgšanu ar VSIA “Zemkopības ministrijas nekustamie īpašumi” projekta “Pastaigu celiņa izveide gar Gaujas-Baltezera kanālu” izpildei**

Ādažu novada pašvaldība ar 2023.gada 22.februāra lēmumu Nr. 82 “Par projektu “Pastaigu celiņa izveide gar Gaujas-Baltezera kanālu”” atbalstīja projekta “Pastaigu celiņa izveide gar Gaujas-Baltezera kanālu” realizāciju, un šā gada 23. februārī Lauku atbalsta dienesta (turpmāk -LAD) elektroniskās pieteikšanās sistēmā iesniedza pieteikumu projektam “Pastaigu celiņa izveide gar Gaujas-Baltezera kanālu” (iesniegums Nr. 23-04-AL16-A019.2201-000001).

Vietējā rīcības grupa, biedrība “Gaujas Partnerība” savā 19.03.2023. vēstulē Nr. 4.1. (pašvaldības reģ. Nr. ĀNP/1-11-1/23/1479) norādīja, ka tāpieņēma lēmumu par projekta atbilstību, un ka projekta iesnieguma dokumentācija ir iesniegta LAD Lielrīgas reģionālajā lauksaimniecības pārvaldē tālākai izvērtēšanai.

VSIA “Zemkopības ministrijas nekustamie īpašumi” (turpmāk – ZMNĪ) savā 02.03.2023 vēstulē Nr. 1-12/138 (pašvaldības reģ. Nr. ĀNP/1-11-1/23/1154) apstiprināja, ka pašvaldība tās valdījumā esošās zemes vienībās ar kadastra apzīmējumu Nr. 80440100107 un Nr. 80440110061 un valstij piederošā būvē “Gaujas – Daugavas kanāls” Nr. 80440110061003 var veidot otrās grupas pastāvīgu inženierbūvi, t.sk., pastaigu celiņu gar Gaujas-Baltezera kanālu, ja būvniecība notiek atbilstoši otrās grupas būves būvniecības kārtībai un būvprojekts tiks saskaņots ar ZMNĪ.

Pastaigu celiņš 1,8 m platumā lielākoties tiks veidots ar grants segumu, un, lai nodrošinātu tā nepārtrauktību, trīs zonās nepieciešams izmantot kanāla labās puses nogāzi (būve Nr. 80440110061003) 3,5 m platumā, izveidojot koka klāju vai koka laipas. Celiņa izbūvei nepieciešams izmantot Gaujas - Daugavas kanāla labajā pusē (skatoties no Mazā Baltezera puses) esošās nogāzes posmus (pēc Gaujas – Daugavas kanāla piketāžas):

1. Pk 2/50 līdz Pk 3/10 (60 m / 210 m2);
2. Pk 5/65 līdz Pk 5/85 (20 m / 70 m2);
3. Pk 7/80 līdz Pk 8/90 (110 m / 385 m2 (visi kopā saukti – Zeme)).

Detalizēti projekta risinājumi tiks izstrādāti būvniecības dokumentācijas izstrādes laikā.

Ņemot vērā, ka zemes vienības ar kadastra apzīmējumu Nr. 80440100107 un Nr. 80440110061 ir pašvaldības valdījumā, savukārt būve Nr. 80440110061003 pieder valstij, pašvaldībai nepieciešams noslēgt vienošanos ar ZMNĪ par būves Nr. 80440110061003 3 posmu izmantošanu pastaigu celiņa izveidei.

Ādažu novada attīstības plānošanas dokumentos noteikts, ka novadā jāsekmē ciemu savienotību, iespēju novadā ērti un droši pārvietoties, t.sk., ar bezmotora transporta līdzekļiem. Pastaigu celiņa izveide veicinātu trīs Ādažu novada attīstības programmas (2021-2027) vidējā termiņa prioritāšu (turpmāk – VTP) izpildi:

1. “VTP3: Attīstīta, droša un mobila satiksmes infrastruktūra” (rīcības virziena “RV3.2: Mobilitātes attīstība” uzdevuma “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” pasākumi “Ā3.2.3.1. Gājēju un velobraucēju maršrutu izstrāde, attīstības projektu izstrāde un īstenošana” un “Ā3.2.3.3. Velo savienojums starp Ādažu novada apdzīvotajām vietām, t.sk., starp Ādažu pilsētu un Carnikavu”);
2. “VTP4: Aizsargāta un sakopta dabas vide brīvā laika pavadīšanas iespējām dabā”:
3. “RV4.1: Publisko ūdeņu piekrastes teritoriju labiekārtošana, kā arī pastaigu taku un atpūtas vietu izveide un rekreācijas objektu attīstība piekrastes un publisko ūdeņu tuvumā”, uzdevuma “U4.1.1: Attīstīt rekreācijas infrastruktūru”, pasākumi “Ā4.1.1.1. Publiskas piekļūšanas vietas pašvaldībai piederošajās teritorijās pie publiskajiem ūdeņiem labiekārtošana, ūdens piesārņojuma mazināšana” un “Ā4.1.1.7. Promenādes gar Gaujas – Daugavas kanālu izveide”;
4. “RV4.3: Ādažu novada kā tūrisma vides tēla popularizēšana” uzdevuma “U4.3.2: Attīstīt tūrismu Ādažu novadā” pasākums “Ā4.3.2.2. Tūrisma maršrutu un produktu izstrāde tūristu un interesentu piesaistīšanai, novada kultūrvēsturiskās nozīmes izcelšanai”;
5. “VTP6: Klimatneitrāla enerģijas izmantošana un ģenerācija” rīcības virzienam “RV6.3: Videi draudzīgs transports un mobilitāte” uzdevuma “U6.3.1: Veicināt ilgtspējīgus transporta un mobilitātes risinājumus” pasākums “Ā6.3.1.2. Gājēju un velo infrastruktūras attīstība (ĀNIEKRP pasākums Nr.5.2.2.)”.

Pamatojoties uz Pašvaldību likuma 4. panta pirmās daļas 2. punktu, kā arī ņemot vērā Attīstības komitejas 12.04.2023. atzinumu, Ādažu novada dome

**NOLEMJ:**

1. Noslēgt vienošanos ar ZMNI par būves Nr. 80440110061003 daļas saskaņā ar grafisko pielikumu izmantošanu, iekļaujot šādus nosacījumus:
   1. Vienošanās tiek slēgta uz 10 (desmit) gadiem un termiņu var pagarināt normatīvajos aktos noteiktajā kārtībā;
   2. ZMNĪ  nodod Zemi Pašvaldības lietošanā ar nodošanas–pieņemšanas aktu;
   3. Pašvaldība apņemas par saviem līdzekļiem:
      1. regulāri veikt atkritumu savākšanu un nodrošināt tīrību Zemē;
      2. nodrošināt atkritumu nogādāšanu uz licencētu atkritumu izgāztuvi;
      3. veikt Zemes teritorijas kopšanu, t.sk veikt regulāru zāles pļaušanu un savākšanu, atbilstoši pašvaldības saistošiem noteikumiem par Ādažu novada teritorijas kopšanu un būvju uzturēšanu;
   4. Pašvaldība ir tiesīga veikt būvniecību,  saskaņojot ar ZMNĪ, t.sk. saskaņojot būvprojektu tā izstrādes stadijā;
   5. Pašvaldība garantē, ka Zeme būs pieejama apmeklētājiem bez maksas un bez ierobežojumiem;
   6. Būves, kas Vienošanās darbības laikā uzbūvētas bez ZMNĪ piekrišanas, uzskatāmas par nelikumīgu būvniecību un Pašvaldībai tās par saviem līdzekļiem ir jānojauc.
2. Juridiskajai un iepirkumu nodaļai viena mēneša laikā no lēmuma pieņemšanas veikt 1. punktā norādītās vienošanās sagatavošanu.
3. Pašvaldības izpilddirektoram veikt vienošanās parakstīšanu.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, CKS, JIN, IDR - @

A.Dukāte, 67398061